هیثم بن طارق

هیثم بن طارق السعید ( زوکړه; 11 اکتوبر 1955 )   د عمان سلطان او لومړی وزیر دی. 

نوموړی په پلازمینه مسقط کي زیږیدلی او د سلطان تیمور بن فیصل لمسئ دی. سلطان قابوس بن سعید د هیثم د تره زوی وو او هیثم څو لسیزي د هغه په کابینه کي دنده ترسره کړه. 

هیثم له ۲۰۰۲ څخه تر ۲۰۲۰ پوري د میراث او کلتور وزیر وو. سلطان قابوس په خپله وصیت کي دئ د خپل ځای ناستي په توګه ونوماوه، او د قابوس له مړیني څو ساعته وروسته د ۲۰۲۰ کال د جنورۍ په ۱۱ مه د سلطان په توګه اعلان سو.